FI Euroopan unionin virallinen lehti C 106/26

PÄÄTÖS N:o S2,

tehty 12 päivänä kesäkuuta 2009,

eurooppalaista sairaanhoitokorttia koskevista teknisistä eritelmistä

(ETA:n kannalta ja EY:n ja Sveitsin sopimuksen kannalta merkityksellinen teksti)

2010/C 106/09

SOSIAALITURVAJÄRJESTELMIEN YHTEENSOVITTAMISTA KÄSITTELEVÄ HALLINTOTOIMIKUNTA, joka

ottaa huomioon sosiaaliturvajärjestelmien yhteensovittamisesta 29 päivänä huhtikuuta 2004 annetun Euroopan parlamentin ja neuvoston asetuksen (EY) N:o 883/2004 (1) 72 artiklan a alakohdan, jonka mukaan hallintotoimikunnan tehtävänä on käsitellä kaikkia asetuksen (EY) N:o 883/2004 ja sosiaaliturvajärjestelmien yhteensovittamisesta annetun asetuksen (EY) N:o 883/2004 täytäntöönpanomenettelystä 16 päivänä syyskuuta 2009 annetun Euroopan parlamentin ja neuvoston asetuksen (EY) N:o 987/2009 (2) säännöksistä johtuvia hallinnollisia ja tulkinnallisia kysymyksiä,

ottaa huomioon eurooppalaisesta sairaanhoitokortista 12 päivänä kesäkuuta 2009 tehdyn hallintotoimikunnan päätöksen N:o S1 (3),

sekä katsoo seuraavaa:

(1) Eurooppalaisen sairaanhoitokortin perusteella myönnettyjen luontoisetuuksien kustannusten hyväksymisen ja korvaamisen helpottamiseksi on asianomaisten kolmen osapuolen – vakuutetun, sairaanhoitopalvelujen tarjoajien ja laitosten – kyettävä tunnistamaan eurooppalainen sairaanhoitokortti helposti ja hyväksymään kortti vertaamalla sitä yhtenäiseen malliin ja yhdenmukaisiin eritelmiin.

(2) Tiedot, joiden on oltava näkyvillä eurooppalaisessa sairaanhoitokortissa, määritellään päätöksen N:o S1 7 kohdassa. Näkyvää tietoa sisältävän eurooppalaisen sairaanhoitokortin käyttöönotto on ensimmäinen vaihe siirryttäessä sähköisessä muodossa oleviin tietoihin, jotka oikeuttavat saamaan luontoisetuuksia tilapäisen oleskelun aikana muussa jäsenvaltiossa kuin toimivaltaisessa valtiossa tai asuinvaltiossa. Sen vuoksi jäsenvaltioiden toimivaltaiset laitokset voivat jäsenvaltioidensa niin halutessa tallentaa ensimmäisestä vaiheesta lähtien tässä johdanto-osan kappaleessa tarkoitetut tiedot sähköiseen välineeseen, kuten mikrosiruun tai magneettijuovaan.

(3) Jos eurooppalaista sairaanhoitokorttia ei poikkeuksellisten olosuhteiden vuoksi pystytä antamaan, on annettava yhtenäisen mallin mukainen väliaikainen korvaava todistus, sekä käsittelee asiaa asetuksen (EY) N:o 883/2004 71 artiklan 2 kohdassa säädetyin edellytyksin,

ON PÄÄTTÄNYT SEURAAVAA:

1. Eurooppalaisen sairaanhoitokortin malli ja tekniset eritelmät vahvistetaan tämän päätöksen liitteen I mukaisesti.

2. Väliaikaisen korvaavan todistuksen malli vahvistetaan tämän päätöksen liitteen II mukaisesti.

3. Tämä päätös julkaistaan Euroopan unionin virallisessa lehdessä. Sitä sovelletaan asetuksen (EY) N:o 987/2009 voimaantulopäivästä.

Hallintotoimikunnan puheenjohtaja Gabriela PIKOROVÁ

(1) EUVL L 166, 30.4.2004, s. 1.

(2) EUVL L 284, 30.10.2009, s. 1.

(3) Katso tämän virallisen lehden sivu 23.

LIITE I Eurooppalaisen sairaanhoitokortin mallia koskevat tekniset määräykset 1. JOHDANTO Asiaan liittyvien sosiaaliturvajärjestelmien yhteensovittamista käsittelevän hallintotoimikunnan päätösten mukaisesti eurooppalaisessa sairaanhoitokortissa on paljain silmin luettavassa muodossa vähimmäistiedot, joiden avulla voidaan muussa kuin kortinhaltijan vakuutus- tai oleskeluvaltiossa — tunnistaa vakuutettu, toimivaltainen laitos ja kortti, — todeta oikeus saada hoitoa toisessa jäsenvaltiossa tapahtuvan tilapäisen oleskelun aikana. Jäljempänä esitettävät mallit perustuvat tässä asiakirjassa määriteltyihin teknisiin eritelmiin, mutta ne on tarkoitettu vain esimerkinomaisiksi. Paljain silmin luettavien tietojen järjestys on sama molemmissa malleissa eli riippumaton siitä, kumpaa puolta käytetään eurooppalaisena sairaanhoitokorttina. Tiedot on kuitenkin jäsennelty eri tavoin kortin etu- ja kääntöpuolella. Kyse on kompromissista, jossa on otettu huomioon eurooppalaiselta kortilta edellytetty yhtenäinen malli ja kortin eri puolten rakenteelliset erot kuitenkin niin, että yleistyyli on sama kortin etu- ja kääntöpuolella. 2. VIITTAUKSET STANDARDEIHIN Viite Asiakirjan nimi tai kuvaus Antovuosi ISO 3166-1 Maiden ja niiden hallintoalueiden nimien tunnukset. Osa 1: Maiden nimien tunnukset. 1997 ISO/IEC 7810 Identification cards – Physical characteristics (henkilökorttien fyysiset ominaisuudet). 1995 ISO/IEC 7816 Henkilökortit/toimikortit. Liittimillä varustetut integroidut piirit. Osa 1. Fyysiset ominaisuudet 1998 Osa 2. Mitat ja liittimien paikat 1999 ISO 8859 -sarja Yksitavuiset 8-bittiset koodatut graafiset merkistöt. Osat 1–4. Latinalaisaakkosto nro:t 1–4 1998 EN 1867 Machine-readable cards – Health care applications – Numbering system and registration procedure for issuer identifiers (koneellisesti luettavat kortit – terveydenhuollon sovellukset – numerointijärjestelmä ja rekisteröintimenettely kortinantajan tunnisteita varten). 1997 3. TEKNISET ERITELMÄT 3.1 Määritelmät Kortin etupuoli on se puoli, johon (mahdollinen) mikroprosessori on sijoitettu. Kortin kääntöpuoli on se puoli, johon (mahdollinen) magneettijuova on kiinnitetty. Jos kortissa ei ole mikroprosessoria eikä magneettijuovaa, kortin etupuoli on se puoli, jossa esitetään tässä asiakirjassa esitetyt tiedot. 3.2 Yleinen rakenne Eurooppalaisen sairaanhoitokortin muoto noudattaa ID-1-formaattia (korkeus 53,98 mm, leveys 85,60 mm ja paksuus 0,76 mm). Jos kuitenkin eurooppalainen sairaanhoitokortti toteutetaan kansallisen kortin kääntöpuolelle liimattavana tarrana, ID-1-formaatin paksuuskriteeriä ei sovelleta. 3.2.1 Eurooppalainen sairaanhoitokortti: kortin etupuoli Kortin tausta on jaettu kahteen osaan akselilla, joka jakaa kortin alan pystysuunnassa vasemmalla olevaan osaan 1 (leveys 53 mm) ja oikealla olevaan osaan 2. Korttiin sijoitetaan neljä asemointipaikkaa ohjausviivojen avulla seuraavasti: — 3 pystysuuntaista ohjausviivaa a) 5 mm kortin vasemmasta reunasta b) 21,5 mm kortin vasemmasta reunasta c) 1 mm kortin oikeasta reunasta — 3 vaakasuuntaista ohjausviivaa d) 2 mm kortin yläreunasta e) 17 mm kortin yläreunasta f) 5 mm kortin alareunasta. a) Mikrosiruton kortti b) Mikrosirukortti 3.2.2 Eurooppalainen sairaanhoitokortti: kortin kääntöpuoli Kortin tausta on jaettu kahteen osaan akselilla, joka jakaa kortin alan vaakasuunnassa kahteen yhtä suureen osaan. Yläosa on osa 1 ja alaosa osa 2. Korttiin sijoitetaan viisi asemointipaikkaa ohjausviivojen avulla seuraavasti: — Symmetrisesti g) 9 mm kortin vasemmasta reunasta h) kortin keskelle i) 9 mm kortin oikeasta reunasta — Pystysuunnassa j) 3 mm kortin vasemmasta reunasta k) 3 mm kortin oikeasta reunasta — Vaakasuunnassa l) kortin keskelle m) 2 mm kortin alareunasta. c) Magneettijuovalla varustettu kortti d) Magneettijuovaton kortti 3.3 Tausta ja graafiset elementit 3.3.1 Taustan värit Taustan väritys on seuraava (1): — osan 1 väri on tummansininen, johon on sekoitettu violettia (2), — osan 2 väri on harmaan ja sinisen sekoitesävy (3), joka tummuu hieman kortin keskeltä reunoihin päin, — datakenttä koostuu kahdesta valkoisesta raidasta, jotka toimivat kunkin henkilötietorivin taustana (ks. jäljempänä). Osassa 2 ja datakentässä on käytetty varjostusta aikaansaamaan kohokuvavaikutelma, kun valo tulee kortille sen vasemmasta yläkulmasta. Vapaasti käytettävä alue on samanvärinen kuin joko osa 2 (ilman varjostusta) tai datakenttä. 3.3.2 Eurooppa-merkki Eurooppa-merkki koostuu valkoisista Euroopan tunnuksen tähdistä: — Kun merkki on kortin etupuolella, sen läpimitta on 15 mm, ja se asemoidaan pystysuunnassa ohjausviivan d alapuolelle ja vaakasuunnassa taustan osan 2 keskelle. — Kun merkki on kortin kääntöpuolella, sen läpimitta on 10 mm, ja se asemoidaan symmetrisesti pystyakselille i ja keskitetään suhteessa tyhjään alueeseen. Maissa, jotka eivät ole Euroopan unionin jäseniä mutta antavat eurooppalaisen kortin, käytetään vaihtoehtoista merkkiä. 3.3.3 Tietokenttä Tietokenttä koostuu valkoisista tietoraidoista (etupuolella 5 raitaa, takapuolella 4), joiden korkeus on 4 mm ja väli 2 mm: — Kortin etupuolella tietokenttä keskitetään pystyohjausviivojen b ja c ja toisaalta vaakaohjausviivojen e ja f väliin. — Kortin kääntöpuolella datakenttä asemoidaan symmetrisesti pystyakselille h, pystyohjausviivojen j ja k väliin sekä vaakaohjausviivan m yläpuolelle. 3.3.4 Vapaakäyttöinen alue Eurooppalaisen kortin kääntöpuolella on vapaasti käytettävä tyhjä alue jäsenvaltioiden omiin tarkoituksiin. Siihen voidaan sijoittaa esimerkiksi nimikirjoitusliuska, tekstiä, logo tai jokin muu merkintä. Alueen sisällöllä ei ole oikeudellista arvoa, vaan se on tarkoitettu ainoastaan tiedoksi. Alue asemoidaan seuraavasti: — Kun eurooppalaisena korttina käytetään kortin etupuolelle, kortin kääntöpuoli on vapaasti käytettävää aluetta ilman erityisiä määrityksiä. — Kun eurooppalainen kortti sijoitetaan toisen kortin kääntöpuolelle, kortin kääntöpuolelle jää vapaasti käytettävä alue, josta määrätään vain pinta-ala (korkeus 10 mm ja leveys 52 mm). Alue asemoidaan symmetrisesti pystyakselille h ja keskitetään magneettijuovan ja datakentän väliin jäävälle alueelle. Kortinantaja voi sijoittaa alueelle nimikirjoitusliuskan tai tekstiä. — Jos kortissa ei ole magneettijuovaa, vapaasti käytettävän alueen korkeus on 20 mm eikä 10 mm. 3.4 Ennalta määritellyt dataelementit 3.4.1 Kortin nimi Kenttä Kortin nimi Kuvaus Kortin yleisnimi, joka vahvistetaan hallintotoimikunnan päätöksessä N:o 190 Asemointi Kun etupuolella, vaakasuuntaisen ohjausviivan d alapuolella ja pystysuuntaisen ohjausviivan a oikealla puolella Kun kääntöpuolella, symmetrisesti pystyakselilla h ja keskitettynä magneettijuovan ja kortin yläreunan väliin Arvot Nimi ”Eurooppalainen sairaanhoitokortti” kirjoitetaan jollakin Euroopan unionin virallisella kielellä. Muotoilu Kirjasinlaji ”Verdana True Type” tai vastaava, normaalityyliset suuraakkoset, kirjasinkoko etupuolella 7 pistettä ja kääntöpuolella 6 pistettä, väri valkoinen, merkkien leveys 90 prosenttia normaalista, merkkien sijainti ja välistys normaali Pituus 40 merkkiä Huomautus Nimen tarkan sanamuodon laatiminen kortin antavan jäsenvaltion kielellä kuuluu täysin kyseisen jäsenvaltion tehtäviin. 3.4.2 Selite Kenttä Selite Kuvaus Selite ilmaisee dataelementin merkityksen. Asemointi Kunkin henkilötietokentän ylälaidassa Vasemmanpuoleiset selitteet tasataan vasemmalle, oikeanpuoleiset oikealle. Arvot Arvot kirjoitetaan jollakin Euroopan unionin virallisella kielellä (englanninkielisen tekstin perusteella) seuraavasti: 1. (ei selitettä lomakkeen tunnisteelle) 2. (ei selitettä kortin antavan jäsenvaltion numerokoodille) 3. Sukunimi (Name) 4. Etunimet (Given names) 5. Syntymäaika (Date of birth) 6. Henkilötunnus (Personal identification number) 7. Laitoksen tunnistenumero (Identification number of the institution) 8. Kortin tunnistenumero (Identification number of the card) 9. Viimeinen voimassaolopäivä (Expiry date) Muotoilu Kirjasinlaji ”Verdana True Type” tai vastaava, normaali tyyli, kirjasinkoko 5 pistettä, väri valkoinen, merkkien leveys 90 prosenttia normaalista, merkkien sijainti ja välistys normaali Riviväli: 2 pistettä plus kirjasimen koko Pituus Tarpeen mukaan kullekin edellä vahvistetulle arvolle Huomautus Kukin selite on varustettava yksiselitteisesti numerolla, jotta erikieliset kortit vastaavat toisiaan. Selitteiden tarkan sanamuodon laatiminen kortin antavan jäsenvaltion kielellä kuuluu täysin kyseisen jäsenvaltion tehtäviin. 3.4.3 Kortin myöntävä valtio Kenttä Myöntäjävaltion tunnistenumero Kuvaus Kortin myöntävän valtion tunnistekoodi Asemointi Kenttä 2: keskitettynä Eurooppa-merkin sisään, 4 mm korkea ja 4 mm leveä valkoinen ruutu Arvot Maan 2-merkkinen ISO-koodi (ISO 3166-1) Muotoilu Kirjasinlaji ”Verdana True Type” tai vastaava, normaalityyliset suuraakkoset, kirjasinkoko 7 pistettä, väri musta, merkkien leveys 90 prosenttia normaalista, merkkien sijainti ja välistys normaali Pituus 2 merkkiä Huomautus Yhdistyneestä kuningaskunnasta käytetään koodia ”UK” ISO-standardin mukaisen koodin ”GB” tilalla. Kustakin jäsenvaltiosta käytetään vain yhtä koodia. 3.5 Henkilötietoelementit Henkilötietoelementeillä on seuraavat yhteiset ominaisuudet: — merkistö vastaa standardia EN 1387: Latinalaisaakkosto nro:t 1–4 (ISO 8859-1–4), — jos dataelementtiä on lyhennettävä tilanpuutteen vuoksi, lyhentäminen on merkittävä pisteellä. Data voidaan painaa laser- tai lämpöpainatuksena tai kaiverruspainona mutta ei kohopainatuksena. Dataelementit asemoidaan datakenttiin seuraavien mallien mukaisesti: 3.5.1 Tyhjä tila (aiemmin lomakkeen tunniste) Kenttä Tyhjä tila Kuvaus Asemointi Kenttä 1: — Kun etupuolella, vaakasuuntaisen ohjausviivan d alapuolella ja pystysuuntaisen ohjausviivan c vasemmalla puolella — Kun kääntöpuolella, symmetrisesti pystyakselilla g ja keskitettynä suhteessa vapaasti käytettävään alueeseen Molemmissa asemissa tunniste sijoitetaan 4 mm korkean ja 10 mm leveän valkoisen suorakulmion sisään. 3.5.2 Kortinhaltijaan liittyvät dataelementit On huomattava, että kortinhaltija ei ehkä ole vakuutettu henkilö vaan muu edunsaaja, sillä kortti on henkilökohtainen. Kenttä Kortinhaltijan sukunimi Kuvaus Sukunimi kortin antavan jäsenvaltion käytäntöjen mukaisesti Asemointi Kenttä 3 Arvot — Muotoilu Kirjasinlaji ”Verdana True Type” tai vastaava, normaalityyliset suuraakkoset, kirjasinkoko 7 pistettä, väri musta, merkkien leveys 90 prosenttia normaalista, merkkien sijainti ja välistys normaali Tasaus vasempaan reunaan Riviväli: 3 pistettä plus kirjasimen koko Pituus Enintään 40 merkkiä Huomautus Sukunimikenttään voidaan merkitä myös ammattinimike, arvo tai muu vastaava henkilökohtainen nimen liitännäinen.

Kenttä Kortinhaltijan etunimet Kuvaus Etunimet kortin myöntävän jäsenvaltion käytäntöjen mukaisesti Asemointi Kenttä 4 Arvot — Muotoilu Kirjasinlaji ”Verdana True Type” tai vastaava, normaalityyliset suuraakkoset, kirjasinkoko 7 pistettä, väri musta, merkkien leveys 90 prosenttia normaalista, merkkien sijainti ja välistys normaali Tasaus vasemmalle Riviväli: 3 pistettä plus kirjasimen koko Pituus Enintään 35 merkkiä Huomautus Etunimikenttään voidaan merkitä myös nimikirjaimia.

Kenttä Syntymäaika Kuvaus Kortinhaltijan syntymäaika kortin myöntävän jäsenvaltion käytäntöjen mukaisesti Asemointi Kenttä 5 Arvot PP/KK/VVVV, jossa P on päivä, K on kuukausi ja V on vuosi. Muotoilu Kirjasinlaji ”Verdana True Type” tai vastaava, normaali tyyli, kirjasinkoko 7 pistettä, väri musta, merkkien leveys 90 prosenttia normaalista, merkkien sijainti ja välistys normaali Kortin etupuolella tasaus vasemmalle, kääntöpuolella oikealle Riviväli: 3 pistettä plus kirjasimen koko Pituus 10 merkkiä. Ryhmät erotetaan kauttaviivoilla. Huomautus —

Kenttä Kortinhaltijan henkilötunnus Kuvaus Henkilötunnus kortin myöntävän jäsenvaltion käytäntöjen mukaisesti Asemointi Kenttä 6 Arvot Käytettävän henkilötunnuksen mukainen Muotoilu Kirjasinlaji ”Verdana True Type” tai vastaava, normaali tyyli, kirjasinkoko 7 pistettä, väri musta, merkkien leveys 90 prosenttia normaalista, merkkien sijainti ja välistys normaali Kortin etupuolella tasaus oikealle, kääntöpuolella vasemmalle Riviväli: 3 pistettä plus kirjasimen koko Pituus Tunnuskoodi enintään 20 merkkiä Huomautus Kortinhaltijan henkilötunnus tai, jos sellaista ei ole, sen vakuutetun henkilön henkilötunnus, josta kortinhaltijan oikeudet voidaan johtaa. Henkilökohtaisille ominaisuuksille, kuten sukupuolelle tai perheenjäsenyydelle, ei voida varata omaa kenttää. Ne voidaan kuitenkin ilmaista osana henkilötunnusta. 3.5.3 Toimivaltaiseen laitokseen liittyvät dataelementit Kenttä Laitoksen nimi Kuvaus Laitos on toimivaltainen vakuutuslaitos. Asemointi Kenttä 7, osa 1 Arvot Laitoksen koko nimen sijaan käytetään lyhennettä. Muotoilu Kirjasinlaji ”Verdana True Type” tai vastaava, normaalityyliset suuraakkoset, kirjasinkoko 7 pistettä, väri musta, merkkien leveys 90 prosenttia normaalista, merkkien sijainti ja välistys normaali Kenttä 7 tasataan oikeaan reunaan ja osa 1 osan 2 oikealle puolelle. Riviväli: 3 pistettä plus kirjasimen koko Pituus Enintään 15 merkkiä Osat 1 ja 2 erotetaan toisistaan kahdella välilyönnillä ja yhdysviivalla. Tämän osan pituutta voidaan lisätä sikäli kuin osan 2 pituutta on mahdollista vähentää. Huomautus Lyhenteen käytön tarkoituksena on pystyä havaitsemaan mahdolliset tiedontallennusongelmat laitoksen tunnistekoodissa (kenttä 7, osa 2) ja varmistamaan siten laitoksen tunnistekoodin laadunvalvonta. Laitoksen koko nimi saadaan selville laitoksen lyhenteen tai tunnistekoodin perusteella esim. suorakäyttöisen internettyökalun avulla. Lyhenteessä ei käytetä pisteitä.

Kenttä Laitoksen tunnistenumero Kuvaus Kansallisesti annettu tunnistenumero laitokselle eli toimivaltaiselle vakuutuslaitokselle. Asemointi Kenttä 7, osa 2 Arvot Ks. kansallinen toimivaltaisten laitosten koodiluettelo Muotoilu Kirjasinlaji ”Verdana True Type” tai vastaava, normaali tyyli, kirjasinkoko 7 pistettä, väri musta, merkkien leveys 90 prosenttia normaalista, merkkien sijainti ja välistys normaali Kenttä 7 tasataan oikeaan reunaan ja osa 2 osan 1 vasemmalle puolelle. Riviväli: 3 pistettä plus kirjasimen koko Pituus 4–10 merkkiä Huomautus Erityisen tietoresurssin avulla voitaisiin tarjota internetin välityksellä täydentäviä ajantasaisia ja historiallisia tietoja, joita saatetaan tarvita yhteyksissä laitoksen kanssa. Toimivaltainen laitos ei välttämättä ole sama kuin yhteyselin tai rajatylittävistä korvauksista vastaava organisaatio taikka eurooppalaisen sairaanhoitokortin teknisesti antava organisaatio. Myös nämä tiedot voitaisiin tarjota internetin kautta tietoresurssin avulla. 3.5.4 Korttiin liittyvät dataelementit Kenttä Kortin tunnistenumero Kuvaus Kortinantajan kullekin kortille antama looginen yksilöivä numero, jolla kortti tunnistetaan yksiselitteisesti. Numero koostuu kahdesta osasta: kortinantajan tunnuksesta ja kortin sarjanumerosta. Asemointi Kenttä 8 Arvot Ensimmäiset 10 merkkiä yksilöivät kortinantajan vuonna 1997 annetun standardin EN 1867 mukaisesti. Viimeiset 10 merkkiä muodostavat kortin ainutkertaisen sarjanumeron. Muotoilu Kirjasinlaji ”Verdana True Type” tai vastaava, normaali tyyli, kirjasinkoko 7 pistettä, väri musta, merkkien leveys 90 prosenttia normaalista, merkkien sijainti ja välistys normaali Riviväli: 3 pistettä plus kirjasimen koko Pituus 20 merkkiä (kortin sarjanumeron alkuun lisätään tarvittava määrä nollia, jotta päästään kortin ainutkertaisessa sarjanumerossa käytettäviin 10 merkkiin) Huomautus Kortinantajan tunnistenumeron antamista varten voidaan käyttää standardissa EN 1867 määritellyn virallisen menettelyn sijaan omaa rekisteröintimenettelyä niissä jäsenvaltioissa, joissa annetaan ilman elektronista komponenttia olevia eurooppalaisia sairaanhoitokortteja. Kortin tunnistenumeron avulla on voitava tarkistaa kortin sisältämät tiedot vertaamalla niitä kortinantajalla oleviin samaa sarjanumeroa koskeviin tietoihin. Näin voidaan esimerkiksi vähentää petosriskiä tai havaita tallennetuissa tiedoissa olevia virheitä, kun kortin tietoja käsitellään korvausten maksamisen yhteydessä.

Kenttä Viimeinen voimassaolopäivä Kuvaus Viimeinen päivä, jona kortinhaltijalla on oikeus saada terveydenhoitoa oleskellessaan väliaikaisesti muussa jäsenvaltiossa kuin vakuuttajajäsenvaltiossa. Asemointi Kenttä 9 Arvot PP/KK/VVVV, jossa P on päivä, K on kuukausi ja V on vuosi. Muotoilu Kirjasinlaji ”Verdana True Type” tai vastaava, normaali tyyli, kirjasinkoko 7 pistettä, väri musta, merkkien leveys 90 prosenttia normaalista, merkkien sijainti ja välistys normaali Tasaus oikeaan reunaan Riviväli: 3 pistettä plus kirjasimen koko Pituus 10 merkkiä. Ryhmät erotetaan kauttaviivoilla. Huomautus Jäsenvaltiolla on oikeus esittää korvauspyyntö kortin voimassaoloaikana syntyneistä sairaanhoitokustannuksista, vaikka etuusoikeuden voimassaoloaika voi poiketa kortin voimassaoloajasta. 3.6 Turvavaatimukset Kaikki turvatoimet ovat täysin kortin antajan vastuulla, sillä tällä on asemansa puolesta parhaat edellytykset arvioida uhkia ja toteuttaa sopivia vastatoimia. Kun eurooppalainen kortti sijoitetaan kansallisen kortin kääntöpuolelle, sillä on turvanaan kaikki kansalliseen korttiin sovellettavat turvatoimet. Lisäturvatoimena ehdotetaan, että joidenkin tietojen on oltava samat kummallakin puolella korttia. Jos edellä mainittujen lisäksi katsotaan tarvittavan muita turvatoimia (kuten kortinhaltijan kasvokuvaa), ne kohdistetaan kortin toiseen puoleen. (1) Tarkempia teknisiä tietoja värimallista voi pyytää hallintotoimikunnan sihteeristöstä. Ne toimitetaan painoalan parhaiden toimintamallien mukaisesti asianmukaisessa muodossa (ts. Quark Xpress tiedostona. Värimalli on nelivärinen CMYK, ja kaikki kuvat ovat TIFF-muodossa). (2) Värin CMYK-määritys on C78 M65 Y21 K7. (3) CMYK-määritykset ovat seuraavat: harmaa C33 M21 Y13 K1, sininen C64 M46 Y16 K2.